Használati szerződés

Jelen használati szerződés (a továbbiakban: Szerződés) létrejött egyrészről a

…………………., mint Ügyvivő Szervezet (Kaposvár Megyei Jogú Város Önkormányzata megbízásából eljárva) (cím:………………………., intézményi azonosító: ………………………, képviseli: …………………………….), mint használatba adó (a továbbiakban: Licencadó) és

másrészről a

Cégszerű elnevezés:

Székhely:

Cégjegyzékszám:

Adószám:

Képviseli:

mint használatba vevő (a továbbiakban: Licencvevő) között.

A továbbiakban Licencadó és Licencvevő közös megnevezése: Szerződő felek.

**1. Előzmények**

1.1. Szerződő feleknek tudomása van arról, hogy Licencadó tulajdonában van a „Kaposvár kincse” feliratú színes ábrás tanúsító megjelölés (a továbbiakban: megjelölés). Licencadó szabályzatot (a továbbiakban: szabályzat) dolgozott ki a megjelölés használatára vonatkozó feltételekről, különösen a védjeggyel megkülönböztetésre kerülő áruk vonatkozásában.

1.2. Szerződő felek együtt kívánnak működni a megjelölés közös hasznosításában, a megjelölés megkülönböztető képességének erősítése, a megjelölés alkalmazásában rejlő előnyök kihasználása céljából. Ennek során Licencvevő alkalmazni kívánja a megjelölést a szabályzat szerinti feltételeknek megfelelő termékein. Licencvevő megismerte és elfogadja a szabályzatban leírt feltételeket. Szerződő felek megállapodnak, hogy együttműködésük kizárólag a jelen szerződés szerinti használati jogviszonyon alapul.

**2. Licencjogok engedélyezése és tartalmának meghatározása**

2.1. Licencadó nem kizárólagos használati jogot (licenc) ad Licencvevőnek a megjelölés Magyarország területén történő használatára a következő áruosztályokban:………………………..

2.2. A használati jog alapján, Licencvevő jogosult a megjelölést a szabályzatban meghatározott módon felhasználni termékei megkülönböztetésére, üzleti tevékenysége során. A használat irányulhat a megjelölés feltüntetésére Licencadó termékein, Licencvevő üzlethelyiségében elhelyezett vizuális arculati elemként, a Licencvevő tevékenységére vonatkozó hirdetésekben és marketing anyagokban, beleértve a Licencvevőről, áruiról készült on- és off-line hirdetési és marketing anyagokat.

2.3. Licencvevő nem jogosult a megjelölést saját tulajdonaként feltüntetni, a megjelölés használatát harmadik személynek engedélyezni, és a megjelölést jelen megállapodástól eltérő áruosztályokba sorolható termékein felhasználni.

**3. Engedélyezett jogok használatba adása**

3.1. Licencadó köteles a megjelölésre vonatkozó dokumentációt (a továbbiakban: dokumentáció) átadni Licencvevő részére, jelen szerződés hatálybalépését követő 5 munkanapon belül. A dokumentáció a megjelölésre vonatkozó Arculati kézikönyvből, valamint a megjelölés használati feltételeit tartalmazó szabályzatból áll. A dokumentáció alapján a megjelölés a gyakorlatban megvalósítható, a megjelölés Licencadó által elvárt feltételekkel történő hasznosítása biztosítható.

* 1. Licencadó, Licencvevő kérésére, saját telephelyén betanítást ad Licencvevő képviselőinek a megjelölésre és használatára vonatkozó szabályokról és feltételekről. A betanítással kapcsolatos költségek Licencvevőt terhelik.

**4. Engedélyezett jogok használatba vétele**

4.1. Licencvevő köteles jelen szerződés aláírását követő 1 hónapon belül megkezdeni a megjelölés használatát. A használat megkezdésének legalább a megjelölés Licencvevőhöz köthető vizuális arculat elemeként történő felhasználása minősül. Licencadó kérésére Licencvevő köteles igazolni a használat megkezdését.

4.2. Licencvevő köteles a megjelölés alkalmazása és használata során az arculati kézikönyvben és a szabályzatban leírt módon eljárni.

4.3. Licencvevő köteles a védjeggyel megkülönböztetett termékei tekintetében folyamatosan ellenőrizni a szabályzatban meghatározott minősítési feltételek teljesülését. Licencvevő köteles a Licencadót írásban tájékoztatni, amennyiben a minősítési feltételek teljesülést nem tudja biztosítani.

**5. Licencdíj összege, díjfizetési feltételek**

5.1. Szerződő felek megállapodnak, hogy Licencvevő licencdíjat fizet Licencadó részére a jelen szerződés szerinti használati jog ellenértékeként. A Licencvevő által fizetendő licencdíj éves díj, melynek összege Licencvevő, tárgyévet megelőző utolsó lezárt üzleti évének érintett termékekre vonatkozó árbevétele, és a Licencadó által, az árbevétel arányában meghatározott díjkulcsok alapján kerül meghatározásra. Licencvevő tárgyév június 30. napjáig átadja Licencadó részére a licencdíj számítási alapjának meghatározásához szükséges, hivatalos számviteli eredmény kimutatását.

5.2. Szerződő felek megállapodnak, hogy a Licencvevő által adott évben fizetendő licencdíj összege, a jelen szerződés évente aktualizálásra kerülő mellékletében meghatározottak szerint alakul.

5.3. A licencdíjat a törvény szerint általános forgalmi adó terheli.

5.4. Szerződő felek megállapodnak, hogy díjfizetés évente egy alkalommal esedékes, erre az adatszolgáltatást követő 15 napon belül sor kerül. Szerződő felek megállapodnak továbbá, hogy amennyiben Licencvevő a szerződést a 8.1 pontban meghatározott határidő lejártát követően nem hosszabbítja meg, Licencvevevő vállalja, hogy a szerződés megszűnését követő 15 napon belül adatot szolgáltat a Licence díj összegének megállapításához. Licencadó számlát bocsát ki Licencvevő részére az aktuális díjfizetésről. Szerződő felek az ÁFA törvény 58. paragrafusa szerint határozott időre szóló elszámolásban állapodnak meg, mely esetben az ÁFA törvény szerinti teljesítés ideje az elszámolási időszak utolsó napja.

5.5. Szerződő felek megállapodnak, hogy az új Licencvevők első alkalommal, a szerződéskötés időpontjától függetlenül, minden esetben kötelesek a szerződéskötés által érintett első éves teljes licencdíjat – időarányosítva – megfizetni. Szerződő felek megállapodnak, hogy az időarányosítás során legkisebb elszámolási egységnek a negyedévet tekintik. Az elszámolás az 5.1-5.4 pontokban meghatározottak szerint történik.

5.6. A fizetés módja átutalás. A fizetési határidő 15 naptári nap.

5.7. Szerződő felek megállapodnak, hogy a szerződés bármely okból történő megszűnése esetén elszámolnak, a megszűnésig még el nem számolt licencdíjjal. A díj a még el nem számolt időszaknak megfelelően időarányosan kerül meghatározásra. Szerződő felek megállapodnak, hogy az időarányosítás során legkisebb elszámolási egységnek a negyedévet tekintik. Licencadó számlát állít ki Licencvevő részére.

**6. Szavatosságok meghatározása**

6.1. Licencadó kijelenti, hogy a megjelölés megvalósítható lesz az előírt módon a dokumentáció és a betanítás alapján.

6.2. Licencadó kijelenti, hogy a megjelölésre vonatkozó iparjogvédelmi jogok fennállnak a szerződés hatálya alatt.

6.3. Licencadó kijelenti, hogy a szerződés aláírásának időpontjában, a szerződés tárgyát képező megjelölés tekintetében, harmadik személyt megillető, Licencvevőt korlátozó jogok előtte nem ismertek. Szerződő felek megállapodnak, hogy Licencadó a szabályzat szerinti feltételek teljesítése esetén jogosult, jelen szerződés szerinti nem kizárólagos hasznosítási jogot adni harmadik személynek, Licencvevő termékeivel azonos termékekre is. Az így létrejövő párhuzamos, nem kizárólag hasznosítási jogok, nem korlátozzák egymást.

**7. Titoktartási és tájékoztatási feltételek meghatározása**

7.1. Licencvevő köteles Licencadóról, a más Licencvevőkről és tevékenységükről tudomásra jutott információkat bizalmasan kezelni, gondoskodni arról, hogy azok illetéktelenek tudomására ne jussanak. Licencvevő köteles a megjelölés hasznosításával kapcsolatban igénybe vett együttműködő partnerei tekintetében is olyan megállapodást létrehozni, amely biztosítja a jelen szerződés szerinti bizalmas információkezelést.

* 1. Szerződő Felek megállapodnak, hogy egymást haladéktalanul tájékoztatják minden olyan tudomásukra jutott tényről és körülményről, amely jelen szerződés teljesítését, vagy bármelyik fél érdekét sértheti. Ezek közé sorolják különösen a megjelölés jogosulatlan felhasználását, a megjelölés jó-hírnevének csorbítását. Szerződő felek megállapodnak, hogy minden esetben Licencadó lép fel hivatalosan, a jogosulatlan felhasználás esetén.

**8. A szerződés időtartama, megszűnése, meghosszabbítása**

8.1. Jelen szerződés aláírása napján lép hatályba, és 3 év határozott időtartamra szól. A szerződés hatályba lépésével valamennyi, a Licencvevővel kötött és a szerződéssel azonos tárgyú korábbi szerződés, megállapodás hatályát veszíti.

8.2. Jelen szerződés meghosszabbítására automatikusan nincs lehetőség. Jelen szerződés meghosszabbításának feltétele a szerződés elválaszthatatlan mellékletét képező, évente aktualizálásra kerülő, adott évre vonatkozó díjfizetési megállapodás Szerződő Felek által történő aláírása.

8.3. Jelen szerződés hatályba lépését követő 181. napon automatikusan megszűnik, amennyiben Licencvevő a szerződés hatálybalépését követő 6 hónapon belül nem kezdi meg a megjelölés hasznosítását jelen szerződés 4.1. pontja szerinti feltételekkel. Szerződő felek megállapodnak, hogy ebben az esetben a Licencadó erre irányuló felszólítását követő 30. napon szűnik meg a szerződés.

8.5. Súlyos szerződésszegés esetén, a másik felet megilleti az azonnali felmondás joga. Súlyos szerződésszegésnek minősül a megjelölés jogosulatlan hasznosításának engedélyezése, a védjeggyel megkülönböztetett termékek tekintetében, a minősítési feltételek nagymértékben történő megsértése, a licencdíj fizetési kötelezettség teljesítésének elmaradása, vagy Licencvevő tisztességtelen piaci magatartása, amely veszélyezteti a megjelölés jó-hírnevét.

**9. Vegyes rendelkezések**

9.1. Jelen szerződés módosítása, kiegészítése csak írásban lehetséges és érvényes. A szerződésben szabályozott nyilatkozatok csak írásban, ajánlott levélként történő elküldéssel hatályosak.

9.2. Szerződő felek megállapodnak, hogy jelen szerződést bevezetik a megjelölésekre vonatkozó hivatalos, valamint a Licencadó által vezetett nyilvántartásokba. A hivatalos eljárások költségei Licencvevőt terhelik.

9.3. Szerződő Felek a jelen szerződésben vállalt kötelezettségeik megsértése esetén a Polgári Jog általános szabályai szerint tartoznak felelősséggel.

9.4. Felek megállapodnak, hogy jelen szerződésre, annak értelmezésére, valamint a szerződésben nem szabályozott kérdésekre Magyarország joga, így különösen a mindenkor hatályos Polgári Törvénykönyv rendelkezései, valamint a magyar iparjogvédelmi jogszabályok irányadók.

9.5. Jelen szerződés 3 számozott oldalt és 1 mellékletet tartalmaz. Jelen szerződés 3 példányban készült el.

*Szerződő felek a szerződést elolvasták és megértették, mint akaratukkal megegyezőt, helyben hagyóan aláírták.*

Kaposvár, dátum

 Licencadó megbízásából eljárva Licencvevő

 …………………….

Díj megállapítására irányuló melléklet használati szerződéshez

Jelen melléklet az egyrészről a

……………………, mint Ügyvivő Szervezet (Kaposvár Megyei Jogú Város Önkormányzata megbízásából eljárva) (cím:………………………., cégjegyzékszám: ………………………, képviseli: …………………………….), mint használatba adó (a továbbiakban: Licencadó) és

másrészről a

Cégszerű elnevezés:

Székhely:

Cégjegyzékszám:

Adószám:

Képviseli:

mint használatba vevő (a továbbiakban: Licencvevő) között létrejött licencszerződés elválaszthatatlan melléklete.

A továbbiakban Licencadó és Licencvevő közös megnevezése: Szerződő felek.

**1. Melléklet célja**

Jelen melléklet célja a Szerződő felek között létrejött használati szerződés alapján fizetendő tárgyévi licencdíj összegének meghatározása, valamint a licencszerződés hatálybalépéséhez és/vagy meghosszabbításához szükséges nyilatkozat megtétele.

**2. Licencdíj összegének meghatározása**

Tárgyév:

Díjszámítás alapját képező év:

Díjszámítás alapjául vett éves nettó árbevétel az adott termékcsaládnál (több termékcsalád esetén ezeknél együttesen):………………………………..Ft

Díj meghatározásához alkalmazott díjkulcs: a nettó árbevétel 0,1%-a + ÁFA.

Díj összege ezek alapján: Ft/év

**3. Nyilatkozatok**

3.1. Szerződő felek nyilatkoznak, hogy a 2. pontban meghatározott díj összegét elfogadják, és a tárgyévre érvényesnek tekintik.

3.2. Szerződő felek megállapodnak, hogy jelen nyilatkozat aláírásával a használati szerződés hatályba lép, vagy 1 éves határozott időtartamra meghosszabbításra kerül.

*Szerződő felek a díj meghatározási mellékletet elolvasták és megértették, mint akaratukkal megegyezőt, helyben hagyóan aláírták.*

Kaposvár, dátum

 Licencadó megbízásából eljárva Licencvevő

 ……………………..